rejauldu/bengali-wikipedia huggingface dataset:
কেক হলেন প্রাচীন মিশরের হেলিওপোলিসের ওগদোয়াদ সৃষ্টিতত্ত্বে বর্ণিত আদ্যকালীন অন্ধকারের () দেবত্বারোপিত রূপ।  ওগদোয়াদ দেবদেবীদের চারটি যুগল নিয়ে কল্পিত হয়েছিল; প্রত্যেক পুরুষ দেবতার একজন করে নারী প্রতিরূপ ছিলেন। কেকের নারী প্রতিরূপ ছিলেন কাউকেত। কোনও কোনও দিক থেকে কেক ও কাউকেত রাত্রি ও দিনেরও প্রতিনিধিত্ব করতেন এবং যথাক্রমে "আলোকের উত্থানকর্তা" ও "রাত্রির উত্থানকারিণী" বলে কথিত হতেন।  নামটি লিখিত হত kk বা kkwy হিসেবে। সঙ্গে থাকত "অন্ধকার" অর্থাৎ kkw শব্দটির সঙ্গে যুক্ত দণ্ডের (ন২) সঙ্গে সূত্রবদ্ধ আকাশ চিত্রলিপির একটি রূপভেদ।  ইতিহাস  প্রাচীনতম ছবিগুলিতে কেকুই-কে সাপের এবং কেকুইত-কে হয় ব্যাঙ বা বিড়ালের মস্তকবিশিষ্ট হিসেবে দেখানো হয়েছে। একটি দৃশ্যে তাঁদের চিহ্নিত করা হয়েছে কা ও কাইতের সঙ্গে; এই দৃশ্যে কা-কেকুই-এর ব্যাঙের মাথার উপর ছিল একটি গুবরে পোকা এবং কাইত-কেকুইতের সাপের মাথার উপর ছিল একটি চাকতি।  গ্রিকো-রোমান যুগে কেকের পুরুষ রূপটি ব্যাঙের মাথা-বিশিষ্ট পুরুষের রূপে এনং নারী রূপটি একটি সাপের মাথা-বিশিষ্ট নারীর রূপে প্রদর্শিত হত। এটি ছিল ওগদোয়াদের চারটি দ্বৈতদেবতা ধারণার সম্পূর্ণ অনুরূপ চিত্রণ।   আরও দেখুন   হেকেত  এরেবাস  তথ্যসূত্র  বহিঃসংযোগ    বিষয়শ্রেণী:মিশরীয় দেবতা বিষয়শ্রেণী:সৃষ্টিকর্তা দেবতা বিষয়শ্রেণী:রাত্রির দেবতা বিষয়শ্রেণী:অন্ধকার বিষয়শ্রেণী:মিশরীয় দানব বিষয়শ্রেণী:কিংবদন্তি উভচর প্রাণী বিষয়শ্রেণী:ব্যক্তিরূপ বিষয়শ্রেণী:বিড়ালের দেবতা বিষয়শ্রেণী:স্রষ্টা দেবতা
থাম্ব|ভাষা এবং ভাষা ইংরেজি অধ্যয়ন চার্ট ইংরেজি অধ্যয়ন লিখিত সাহিত্যের অধ্যয়ন বিশিষ্ট একটি একাডেমিক বিদ্যা যার উপকরণ হচ্ছে ইংরেজি ভাষা (যুক্তরাজ্য, মার্কিন যুক্তরাষ্ট্র, আয়ারল্যান্ড, কানাডা, অস্ট্রেলিয়া, নিউজিল্যান্ড, হংকং, ফিলিপাইন, ভারত, পাকিস্তান, দক্ষিণ আফ্রিকা, এবং মধ্যপ্রাচ্য থেকে সাহিত্যের অন্তর্ভুক্ত অন্যান্য অঞ্চলের মধ্যে), ইংরেজি ভাষাতত্ত্ব (ইংরেজি ধ্বনিবিজ্ঞান, ধ্বনিতত্ত্ব, শব্দবিন্যাস, অঙ্গসংস্থানবিদ্যা, অর্থবিজ্ঞান, প্রয়োগতত্ত্ব, শরীরভাষাতত্ত্ব, এবং শৈলীপত্রক বিষয়গুলো অন্তর্ভুক্ত), এবং ইংরেজি সমাজ-ভাষাবিজ্ঞান (ইংরেজি ভাষায় লিখিত এবং কথিত গ্রন্থে বক্তৃতা বিশ্লেষণ, ইংরেজি ভাষার ইতিহাস, ইংরেজি ভাষা শিক্ষা এবং অধ্যাপনা) ।  অধিকাংশ ইংরেজি ভাষাভাষী দেশে, ইংরেজি সাহিত্য ও সাংস্কৃতিক চর্চা সাধারণত বিশ্ববিদ্যালয়ে ইংরেজি বিভাগের মধ্যে করা হয়, যেখানে অন্য ভাষাভাষী দেশে বিদেশী ভাষা বা বিশ্ব সাহিত্যের বিভাগ হিসেবে অন্যান্য বিভাগের মধ্যে স্থানান্তর করা হয়। ইংরেজি ভাষাতত্ত্ব প্রায়ই ভাষাবিদ্যা পৃথক বিভাগের মধ্যে চর্চিত হয়।   ইংরেজি অধ্যয়ন   ইংরেজি ভাষাতত্ত্ব  ইংরেজি ভাষাবিজ্ঞান  ইংরেজি বক্তব্য বিশ্লেষণ  ইংরেজি শৈল্পিক প্রভাব  বিষয়শ্রেণী:ইংরেজি ভাষা বিষয়শ্রেণী:ইংরেজি সাহিত্য বিষয়শ্রেণী:সাহিত্য তত্ত্ব বিষয়শ্রেণী:ইংরেজি ভাষার সাহিত্য বিষয়শ্রেণী:সাহিত্য সমালোচনা বিষয়শ্রেণী:ইংরেজি ভাষার সংস্কৃতি বিষয়শ্রেণী:জ্ঞানের শাখা
এই মেটামডিউল অন্যান্য মডিউলে ত্রুটি পরিচালনাকে সহজ করে।  এটি একটি ফাংশনকে রূপান্তরিত করে, যা একটি ত্রুটি নিক্ষেপ করতে পারে, একটি ফাংশনে, যা সেই ক্ষেত্রে একটি নির্দিষ্ট ত্রুটি বার্তা প্রদান করে।   ব্যবহার   local protect = require('Module:Protect')  local protectedFunc = protect(func, errFormat, options)  যুক্তি      Function to be transformed.   (default: )  Custom error message.  Use  to include the message from a caught error.   – optional table with the following fields:   (default: false)  If true, then  will be used as is, otherwise it will be wrapped inside a tag <strong class="error">.   (default: true)  If true, removes location information from caught error messages.   ফেরত মূল্য   The resulting  is a function, which calls the original function , passing all arguments to it, and returns all its return values. If  throws an error, the specified error message is returned instead.   উদাহরণ  local protect = require('Module:Protect')  local p = {}  function p.main(frame)     if not frame.args[1] then         error('missing argument')     end     return frame.args[1] end  p.main = protect(p.main)  return p Invoking the main function without arguments will output: Error: missing argument
মহাশ্বেতা চক্রবর্তী (জন্ম:১৯৯৮) একজন ভারতীয় বিমানচালক। ভারতে কোভিড-১৯ মহামারির সময় তিনি বন্দে ভারত মিশনে সহায়তা করেছিলেন, যা চীন এবং হংকং থেকে অক্সিজেন ঘনীভূতকারী ভারতে বিভিন্ন শহরে পরিবহণ করেছিল। ২০২২ সালে ইউক্রেনে রুশ আক্রমণের সময়, তিনি অপারেশন গঙ্গার অংশ হিসেবে পোল্যান্ড এবং হাঙ্গেরির সীমান্ত থেকে প্রায় ৮০০ ভারতীয় শিক্ষার্থী উদ্ধার করতে সহায়তা করেছিলেন।  প্রাথমিক জীবন এবং শিক্ষা মহাশ্বেতা চক্রবর্তী ১৯৯৮ সালে উত্তর চব্বিশ পরগনা জেলার অশোকনগরে জন্মগ্রহণ করেন, তিনি পশ্চিমবঙ্গের ভারতীয় জনতা পার্টির মহিলাদের শাখার সভাপতি তনুজা চক্রবর্তীর একমাত্র সন্তান। ছোটবেলা থেকে তাঁর বাবা-মায়ের কাছ থেকে গল্প শুনে পাইলট হওয়ার স্বপ্ন দেখতেন। তিনি অক্সিলিয়াম কনভেন্ট স্কুল-এ পড়াশোনা করেন এবং পরে ইন্দিরা গান্ধী রাষ্ট্রীয় বিমান একাডেমি থেকে স্নাতক লাভ করে বিমানচালক হন।  কর্মজীবন মহাশ্বেতা চক্রবর্তী ১৭ বছর বয়সে তার প্রথম উড়ান পূর্ণ করেন। ভারতে কোভিড-১৯ মহামারির সময়, তিনি বন্দে ভারত মিশনে সহায়তা করেন, যা চীন এবং হংকং থেকে অক্সিজেন ঘনীভূতকারী এবং অন্যান্য চিকিৎসা সরঞ্জাম ভারতে বিভিন্ন শহরে পৌঁছানোর কাজ করেছিল।  ২০২২ সালে, তিনি একটি প্রাইভেট এয়ারলাইন কোম্পানির সঙ্গে চার বছর বিমান চালানোর পর, রুশ আক্রমণের সময় অপারেশন গঙ্গা-এর অংশ হিসেবে ইউক্রেন থেকে প্রায় ৮০০ ভারতীয় ছাত্রকে পোল্যান্ড এবং হাঙ্গেরির সীমান্ত থেকে উদ্ধার করতে সহায়তা করেন। এই উদ্ধারকাজটি ২৭ ফেব্রুয়ারি থেকে ৭ মার্চের মধ্যে ছয়টি ফ্লাইটে সম্পন্ন হয়। তিনি আয়ারবাস এ৩২০ চালিয়ে ইস্তাম্বুল থেকে অপারেশনটি পরিচালনা করেন।  তিনি দ্য টেলিগ্রাফ-কে বলেছিলেন, "অপারেশন গঙ্গা আমাকে জীবন সম্পর্কে এমন কিছু শিখিয়েছে যা সত্যিই গুরুত্বপূর্ণ। যখন আপনি দেখেন মানুষরা শূন্য ডিগ্রি তাপমাত্রায় কয়েক মাইল হাঁটতে হাঁটতে, খাবার বা আশ্রয় ছাড়া বেঁচে থাকে, তখন আপনি উপলব্ধি করেন যে আমাদের প্রতিদিনের সমস্যা গুলি কতটা তুচ্ছ।" কলকাতায় ফিরে আসার পর, তার গল্পটি সোশ্যাল মিডিয়ায় ব্যাপকভাবে প্রচারিত হয় এবং পুলিশ কর্মকর্তা, রাজনীতিবিদ, সাংবাদিক, এবং ক্রিকেটার সৌরভ গঙ্গোপাধ্যায়ের কাছ থেকে প্রশংসা লাভ করেন। অন্যান্য কাজ এবং ব্যক্তিগত মহাশ্বেতা চক্রবর্তী নারী অধিকার এবং পরিত্যক্ত শিশুদের সহায়তাকারী নানা বেসরকারি সংস্থার সাথে কাজ করেছেন। একটি সাক্ষাৎকারে তিনি তাঁর আগ্রহের বিষয় হিসেবে রবীন্দ্রসঙ্গীত, মৃৎশিল্প এবং মার্ভেল সম্পর্কে উল্লেখ করেছেন। সম্মান ও পুরস্কার ২০২২ সালে, রোটারি ক্লাব অব কলকাতা মেট্রো সিটি চক্রবর্তীকে স্বয়ং সিদ্ধা পুরস্কার প্রদান করে, তার কর্মকাণ্ডের জন্য যেগুলি নারী ক্ষমতায়নের ক্ষেত্রে একটি দৃষ্টান্ত হিসেবে কাজ করেছে।  টীকা  তথ্যসূত্র  বহিঃসংযোগ  বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কলকাতার ব্যক্তি বিষয়শ্রেণী:ভারতীয় নারী বৈমানিক
পাঁচ টাকার নোট ১৯৭২ সালের ২ রা জুন ইস্যু হওয়া বাংলাদেশী টাকার একটি নোট। প্রথম নোটটির নকশা করেন কে জি মুস্তফা। সর্বশেষ ২০১১ সালে নোটটি ইস্যু হয়,  যেখানে নোটের সামনের অংশে শেখ মুজিবুর রহমান এবং পেছনের অংশে জাতীয় স্মৃতিসৌধ অঙ্কন করা রয়েছে। উক্ত নোটে - বাংলাদেশের মানচিত্র এবং বঙ্গবন্ধু শেখ মুজিবুর রহমানএর প্রতিকৃতি।  ইতিহাস পাঁচ টাকার নোট ১৯৭২ সালের ২রা জুন প্রথম ইস্যু করা হয়। নোটে গোলাকার বৃত্তের মধ্যে বাংলাদেশের মানচিত্র ছিল। ১৯৯৪ সালের ১ অক্টোবর প্রথম পাঁচ টাকার নোটের কয়েন সংস্করণ ইস্যু হয়। জয়নুল আবেদিন এবং কামরুল হাসানের পরামর্শে কে জি মুস্তফা প্রথম ১ টাকার নোটের নকশা করার পর  ৫  টাকার নকশা করেন।    বাংলাদেশে অনেকবার পাঁচ টাকার নোট ইস্যু হয়েছে। ১৯৭২,  ১৯৭৩, ১৯৭৪,  ১৯৭৬, ১৯৭৮, ২০০৬ এবং ২০১১ সাল দিয়ে মোট সাতবার এপর্যন্ত  ইস্যু হয়েছে। তার মধ্যে ১৯৭২,  ১৯৭৩ এবং ১৯৭৪ সালের নোটগুলি অপ্রচলিত।    বৈশিষ্ট্য সর্বশেষ ২০১১ সালের বাংলাদেশী পাঁচ টাকার নোটের সামনের দিকে শেখ মুজিবুর রহমান ও জাতীয় স্মৃতিসৌধ  এবং পেছনে কুসুম্বা মসজিদের চিত্র বিদ্যমান।   আরো পড়ুন বাংলাদেশী টাকা বাংলাদেশী পাঁচ পয়সা বাংলাদেশের অর্থনীতি  তথ্যসূত্র  বিষয়শ্রেণী:বাংলাদেশের ব্যাংক নোট
বট্টগ্রাম তেহসিল পাকিস্তানের খাইবার পাখতুনখোয়া প্রদেশের বট্টগ্রাম জেলার একটি প্রশাসনিক মহকুমা (তেহসিল)। এটি তেহসিল সদর দপ্তর হিসাবে কাজ করে এবং মোট ৩০০ বর্গ মাইল (৭৮০) কিমি ২) এলাকা জুড়ে। বট্টগ্রাম তেহসিল ১৯৯৩ সালে একটি জেলার মর্যাদায় উন্নীত হওয়ার আগে একটি প্রশাসনিক অঞ্চল হিসাবে পাকিস্তানে একীভূত হয়। ৮ অক্টোবর, ২০০৫-এ, কাশ্মীরে একটি ৭.৬ মাত্রার ভূমিকম্প এলাকাটিকে খারাপভাবে ক্ষতিগ্রস্ত করেছিল।   সারসংক্ষেপ এবং ইতিহাস  বট্টগ্রাম তেহসিল উত্তর ও পূর্বে আল্লাই, শাংলা ও কোহিস্তান এবং পশ্চিমে কাঘান উপত্যকা এবং মনসেহরা দ্বারা বেষ্টিত। এটি আল্লাই থেকে  পর্যন্ত উত্থিত পর্বতমালা এবং আফগানিস্তান সীমান্ত থেকে থাকোটের উপরে সিন্ধু পর্যন্ত প্রবাহিত অন্য একটি পর্বতমালা দ্বারা মানসেহরা থেকে পৃথক হয়েছে। পর্যন্ত উত্থিত পর্বতমালা দ্বারা পৃথক করা হয়েছে।  পূর্ব প্রান্তে পাহাড়ের ঢাল বনভূমি। তেহসিল বট্টগ্রামের মোট এলাকা প্রায় ৩০০ বর্গ মাইল (৭৮০0 কিমি ২)। এই এলাকায় গম, বার্লি, ভুট্টা এবং ধান জন্মে। সিস-সিন্ধু যা সোয়াতি নামে পরিচিত, প্রভাবশালী গোত্র নিয়ে গঠিত। বট্টগ্রাম উপত্যকায় খান সংস্কৃতির প্রাধান্য রয়েছে।  ঐতিহাসিকভাবে, হাজারার সোয়াতিরা উপরের হাজারা থেকে হিন্দুদের বিতাড়িত করে, এবং তারপর মনসেহরা এবং বট্টগ্রামে বসতি স্থাপন করে। উপত্যকাটি খান (উপজাতীয় শাসক) দ্বারা শাসিত ছিল যতক্ষণ না তারা ১৯৪৯ সালে পাকিস্তানের সাথে সংযুক্তিকরণের চুক্তিতে স্বাক্ষর করেছিল। বট্টগ্রাম তেহসিলকে পরবর্তীতে ১৯৭১ সালে বট্টগ্রাম মহকুমার একটি প্রশাসনিক অংশ হিসেবে পাকিস্তানে একীভূত করা হয়। ১৯৯৩ সালে, বট্টগ্রাম একটি জেলার মর্যাদায় উন্নীত হয় এবং এটিকে বট্টগ্রাম জেলার অন্যতম তেহসিল হয়ে উঠে।   ২০০৫ সালের ভূমিকম্প  বট্টগ্রাম (তেহসিল) উপত্যকা ২০০৫ সালের ৮ অক্টোবর, ২০০৫ কাশ্মীর ভূমিকম্পে খারাপভাবে ক্ষতিগ্রস্ত হয়েছিল। ৪,৫০০ এরও বেশি লোক নিহত হয়েছিল এবং প্রায় ৩৫,০০০ জন গুরুতর আহত হয়েছিল।   প্রশাসন  বট্টগ্রাম শহর তেহসিল সদর দপ্তর হিসাবে কাজ করে; তেহসিল ১২টি ইউনিয়ন পরিষদে বিভক্ত:Tehsils & Unions in the District of Battagram – Government of Pakistan  ইউনিয়ন পরিষদ ইউনিয়ন পরিষদ আজমেরা বনিয়ান বাটগ্রাম বাটামোরি গিজবরী কুজা বান্দা পাইমল শরীফ পেশোরা রাজদাহরি শুমলাই থাকোট ট্রান্ড   জনসংখ্যা  ২০০৭ সালে পাকিস্তানের আদমশুমারি অনুযায়ী বট্টগ্রাম তেহসিলের জনসংখ্যা ছিল ২৯৬,১৯৮ জন।   সম্প্রদায়  এই অঞ্চলে প্রধানত পশতু-ভাষী পাঠান উপজাতি, সোয়াতি এবং সৈয়দ দ্বারা বসবাস করা হয়। পশতুন উপজাতিগুলি খানখেল, ঘৌরি ভেল (অধিকাংশ ফাগোরা গ্রামে বাস করে), ইউনাস খেল, খদর খানি, আরঘোশাল, বেহরাম খেল, রাজা খানি, মালাকাল, মুলা খেল, শামস খেল, দেশন, আল-সাদাত পরিবার, সাহেবজাদগন এবং নিকাখেল আখঁ খাইল সহ অনেক উপ-উপজাতিতে বিভক্ত।  তারা অতীতে জমির জন্য লড়াই করলেও গত এক দশক ধরে লড়াই বন্ধ হয়ে গেছে। জনগণ প্রায়শই গ্রামে জিরগা পদ্ধতির মাধ্যমে তাদের সমস্যার সমাধান করে। বট্টগ্রামের জনগণের কোনো বাহ্যিক আয়ের উৎস নেই এবং বেশিরভাগই কৃষির ওপর নির্ভরশীল।   আরও দেখুন    আল্লাই তেহসিল  বট্টগ্রাম জেলা   তথ্যসূত্র   বিষয়শ্রেণী:খাইবার পাখতুনখোয়ার তেহসিল বিষয়শ্রেণী:বট্টগ্রাম জেলা
গুগল স্টোর হচ্ছে গুগল কর্তৃক পরিচালিত একটি অনলাইন হার্ডওয়্যার বিপণি, যেখানে গুগল পিক্সেল ডিভাইসসমূহ, গুগল নেস্ট প্রোডাক্টসমূহ, স্ট্যাডিয়া, ক্রোমকাস্ট ডঙ্গলসমূহ, এবং ইয়ারবাডসমূহ, ফোন কেস, চার্জার, ও কিবোর্ড ইত্যাদি এক্সেসরিজ পাওয়া যায়। এছাড়া পিক্সেল পরিবারের পূর্বপর্যন্ত গুগল নেক্সাস ডিভাইসসমূহও পাওয়া যেত। মূলত গুগলের নিজস্বভাবে তৈরি করা বা সহযোগে তৈরি করা পণ্য গুগল স্টোরে বিক্রয় করা হয়। ২০১৫ সালের ১১ মার্চে যাত্রা শুরু করা এ স্টোর আদতে গুগল প্লে -এর ডিভাইস শ্রেণির নব রূপান্তর। গুগলের ব্যবহারকারী বিভাগের সিওও অ্যানা কোরালেস, এর দেখভাল করে থাকেন।  গুগল বাস্তব দোকান নিয়েও পরীক্ষা-নিরীক্ষা করে। অক্টোবর, ২০১৬ সালে গুগল, তাদের তখনকার সাম্প্রতিক ডিভাইসসমূহ প্রদর্শনের জন্য নিউ ইয়র্ক শহরে একটি পপ-আপ দোকান চালু করে, এবং পরবর্তী মাসে দোকানের-ভিতর-দোকান হিসেবে কানাডার বেস্ট বায় -এর নির্দিষ্ট কিছু দোকানে "গুগল শপ" চালু করে।   অবস্থান   অনলাইন  ইন্টারনেটে গুগল স্টোর, গুগল প্লে'র ডিভাইস বিভাগের একটি পরিবর্তিত রূপ।   পপ-আপ শো রুম  thumb|নিউ ইয়র্ক শহরে মেইড বাই গুগল পপ-আপ দোকানের অভ্যন্তর অক্টোবর ২০১৬ সালে গুগল মেইড বাই গুগল নামে নিউ ইয়র্ক শহরের সোহো পাড়ায় সাময়িক পপ-আপ দোকান চালু করে। জায়গাটিতে পিক্সেল  স্মার্টফোন, গুগল হোম স্মার্ট স্পিকার, এবং ডেড্রিম ভিউ ভার্চুয়াল রিয়্যালিটি হেডসেটসহ সম্প্রতি বিকশিত হার্ডওয়্যার পণ্য়ের ঝলক দেখা যেত।   বেস্ট বায়  ২০১৬ সালের নভেম্বরে "গুগল শপ" নামে দোকানের-ভিতর-দোকান চালু করে গুগল, যাতে তাদের হার্ডওয়্যার পণ্যসমূহ প্রদর্শন করতে পারে। নির্দিষ্ট বেস্ট বায় ঠিকানায় বিদ্যমান গুগল শপ, গুগলকে একটি বিপনী উপস্থিতি প্রদান করে, যা বৃহদাকার ও অনুগত একটি প্রিমিয়াম মোবাইল ডিভাইস গ্রাহক-গোষ্ঠী গঠনের চাবিকাঠি, এবং এটি গুগলের পূর্ববর্তী নেক্সাস প্রোগ্রামে সেভাবে উপস্থিত ছিল না। "বিশেষ মাপে তৈরিকৃত একরূপ আসবাব", যা অপেক্ষমাণ কক্ষের স্থান সংকুলানের সময় সহজেই এক কোণায় একদল শিক্ষার্থীকে জায়গা দিতে সক্ষম, -এর পাশাপাশি "হালকা কাঠের ছাপ ও ধূসর বুননযুক্ত উজ্জ্বল রঙের সকৌতুক আভাস" -এর সংস্পর্শে দৃশ্যমান নান্দনিকতাপূর্ণ দোকানগুলি, "স্পষ্টতই গুগল"। টেকক্রাঞ্চকে করা একটি বিবৃতিতে গুগলের বিপণী প্রচার পরিচালক, জ্যানেল ফিশার বলেন, " যখন লোকেরা আসে, খুঁজে পায়, খেলা করে ও মজা করে এবং তা যদি হয় প্রযুক্তি নিয়ে, আমরা সত্যিই তা পছন্দ করি। তাই আমরা প্রকৃতভাবেই বিভিন্ন ধরনের বিমুগ্ধ অভিজ্ঞতার স্তর তৈরির চেষ্টা করি, তার মধ্যে কতক পণ্য ও পণ্যের বৈশিষ্ট্য -এর সরাসরি প্রতিপাদন, আবার কতক অধিক অনুসন্ধানী ও মজাদার "। প্রতিটি দোকানেরই "ঐ শহরের অনন্য আধুনিক বিষয়বস্তু" থাকে।   পুরস্কার  কনজিউমার ইলেক্ট্রনিকস বিভাগে ২০১৬ উইবি অ্যাওয়ার্ড লাভ করে গুগল স্টোর।   আরও দেখুন   গুগল পিক্সেল  গুগল নেস্ট  মাইক্রোসফট স্টোর  অ্যাপল স্টোর   রেফারেন্স    বহিঃসংযোগ     বিষয়শ্রেণী:বেস্ট বায় স্টোর বিষয়শ্রেণী:২০১৫ সালে প্রতিষ্ঠিত আমেরিকান কোম্পানিসমূহ বিষয়শ্রেণী:২০১৫ সালে প্রতিষ্ঠিত বিপণী প্রতিষ্ঠানসমূহ বিষয়শ্রেণী:যুক্তরাষ্ট্রের ব্যবহারকারী ইলেক্ট্রনিকস বিপণীসমূহ বিষয়শ্রেণী:২০১৫-এ প্রতিষ্ঠিত মার্কিন কোম্পানি
"পাথরে খোদাই করা মানুষের ছায়া" হিরোশিমা পিস মেমোরিয়াল মিউজিয়ামে একটি প্রদর্শনী।এটি এমন একজন ব্যক্তির অবশিষ্টাংশ বলে মনে করা হয় যিনি হিরোশিমার উপর পারমাণবিক বোমা ফেলার সময় সুমিতোমো ব্যাংকের হিরোশিমা শাখার প্রবেশদ্বারে বসে ছিলেন। এটি মানুষের মৃত্যুর ছায়া বা ব্লাস্ট শ্যাডো নামেও পরিচিত। থাম্ব|ছবিটি তুলেছেন Yoshito Matsushige. সাংবাদিকের পা কনটেক্সের সাথে মিল রেখে দেখানো হয়েছে   পটভূমি  থাম্ব|বোমা হামলার পর সুমিতোমো ব্যাংকের হিরোশিমা শাখা। প্রবেশদ্বারে দাঁড়িয়ে থাকা ব্যক্তির কাছে মৃত্যুর মানব ছায়া ছিল। জাদুঘরের তথ্যমতে, মনে করা হয় ব্যক্তিটি পাথরের সিঁড়িতে বসে ব্যাংক খোলার জন্য অপেক্ষা করছিলেন।ব্যাংক থেকে মাত্র ৮৫০ ফিট দূরে ৬ই আগস্ট, ১৯৪৫ সকাল ৮:১৫ তে মানব ইতিহাসে যুদ্ধে ব্যবহৃত প্রথম পারমাণবিক বোমা ৯৭০০ পাউন্ডের “লিটল বয়” হিরোশিমা শহরে বিস্ফোরণ ঘটায়। আশেপাশের সবাই তখন ধারণা করেছিল, বিস্ফোরণে তৈরি অধিক পরিমাণ তাপ এর কারণে কোনো মানুষটির দেহ বাষ্পীভূত হয়েছে আর সেই মানুষের দেহের শেষচিহ্ন হিসেবে সিঁড়িতে গাঢ় ছায়া তৈরি হয়েছে।   কিন্তু জাদুঘরের তথ্যমতে, বোমা হামলার পরপরই ভূপৃষ্ঠের তাপমাত্রা ৩,০০০ থেকে ৪,০০০ ডিগ্রি সেলসিয়াস ছিল বলে মনে করা হয়। তীব্র তাপের এই স্তরে একটি শরীরকে রাখলে হাড় এবং কার্বনাইজড অঙ্গগুলো শুধু থেকে যাবে। যদিও বিকিরণ মারাত্মকভাবে স্ফীত হতে পারে এবং ত্বকে আলসার সৃষ্টি করতে পারে, শরীরের সম্পূর্ণ বাষ্পীভবন অসম্ভব। সিঁড়িতে থাকা মানবছায়া আসলে তৈরি হয়েছিল কোনো এক মানুষের দেহের আকার অনুসরণে। বিস্ফোরণের অধিক তাপ আর তেজস্ক্রিয়তায় সিঁড়ির সব অংশ বিবর্ণ হয়ে যায়। তবে, সিঁড়ির উপর একজন মানুষের অবস্থানের কারণে সিঁড়ির নির্দিষ্ট একস্থানের পদার্থ বিবর্ণ না হয়ে তার স্বাভাবিক বর্ণ ধরে রাখে। একটি পাথরের টুকরো যার মধ্যে নিদর্শন রয়েছে (৩.৩ মিটার চওড়া এবং ২ মিটার উঁচু) মূল স্থান থেকে কেটে যাদুঘরে স্থানান্তরিত করা হয়েছিল।  ১৯৭১ সালের জানুয়ারিতে, জাদুঘরটি সেই পাথরটি অধিগ্রহণ করে যার উপর আবহাওয়ার কারণে মানুষটির ছায়া অস্পষ্ট হয়ে গিয়েছিল।১৯৭৫ সালের এপ্রিলে, জাদুঘর ছায়া সংরক্ষণে গবেষণা শুরু করে। ১৯৯১ সালে, যাদুঘর রিপোর্ট করেছে যে সংরক্ষণ পদ্ধতির তদন্ত শুরু হয়েছে। বর্তমানে, পাথরটি কাঁচ দ্বারা বেষ্টিত।জাদুঘর কর্তৃপক্ষ মানবছায়াটিকে “অচি মিতসুনো” নামের ৪২ বছর বয়সী এক নারীর দেহের ছায়া হিসেবে তথ্য প্রদান করেন- তবে বিস্ফোরণের পরের পরিণতি কি হয়েছিল, তা নিয়ে সঠিকভাবে তথ্য প্রদান করতে পারেননি।   তথ্যসূত্র   বিষয়শ্রেণী:পাথর (উপাদান) বিষয়শ্রেণী:হিরোশিমা এবং নাগাসাকির পারমাণবিক বোমা হামলা সংক্রান্ত স্মৃতিস্তম্ভ ও স্মারক বিষয়শ্রেণী:১৯২৮-এ সম্পন্ন ভবন ও স্থাপনা বিষয়শ্রেণী:অজ্ঞাত পরিচয় বিষয়শ্রেণী:জাপানের স্মৃতিস্তম্ভ ও স্মারক বিষয়শ্রেণী:শান্তির স্মৃতিস্তম্ভ ও স্মারক বিষয়শ্রেণী:সুমিতোমো মিৎসুই ফাইন্যান্সিয়াল গ্রুপ বিষয়শ্রেণী:ছায়া
হুগড়া ইউনিয়ন  হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ১৭ কিলোমিটার পশ্চিমে যমুনা নদীর তীরে অবস্থিত। স্কুল-কলেজ   স্কুল হুগড়া হাবিব কাদের উচ্চ বিদ্যালয়  আনুহলা উচ্চ বিদ্যালয়  রাশেদ হাসান উচ্চ বিদ্যালয়  কলেজ মেজর জেনারেল মাহমুদুল হাসান ডিগ্রী কলেজ   প্রশাসনিক এলাকা  হুগড়া  বেগুনটাল কাশিনগড় / নরসিংহপুর ধুলবাড়ী / সাতনীহুগড়া ডিগ্রীহুগড়া চকগোপাল / গয়ড়াগাছা  মালতীপাড়া / দুলাল মোড়   আনুহলা চাকলাদার পাড়া  খাঁ পাড়া   জনসংখ্যাতত্ত্ব  বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, হুগড়া ইউনিয়নের মোট জনসংখ্যা ৩৪,৪৯০ জন। এই ইউনিয়নে মোট ঘরসংখ্যা ৭০৭৩ টি।   শিক্ষা  হুগড়া ইউনিয়নের গড় সাক্ষরতার হার শতকরা ৩৭ ভাগ (পুরুষ-৪২.২%, মহিলা-৩১.৮%)।   আরও দেখুন   টাঙ্গাইল কাকুয়া ইউনিয়ন  তথ্যসূত্র  বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান বিষয়শ্রেণী:টাঙ্গাইল সদর উপজেলার ইউনিয়ন
তারকনগর রেলওয়ে স্টেশন হল পূর্ব রেলওয়ে জোনের শিয়ালদহ রেল বিভাগের একটি কলকাতা শহরতলি হল্ট রেল স্টেশন। এটি পশ্চিমবঙ্গের নদীয়া জেলায় শিয়ালদহ-রানাঘাট মেইন লাইনের রানাঘাট - গেদে শাখায় অবস্থিত।  ইতিহাস ১৮৬২ সালে ইস্টার্ন বেঙ্গল রেলওয়ের কলকাতা (শিয়ালদহ)- কুষ্টিয়া লাইনটি চালু হয় যা ছিল কলকাতা থেকে উত্তরবঙ্গের মূল রেল যোগাযোগ। তদানীন্তন ইস্টার্ন বেঙ্গল রেলওয়ে অবিভক্ত বাংলায় রেল পরিষেবা প্রদান করত। তারকনগর রেলওয়ে স্টেশন সহ রানাঘাট-গেদে শাখা লাইনের বৈদ্যুতিকরণ হয় ১৯৯৭-৯৮ সালে।  তথ্যসূত্র  বিষয়শ্রেণী:নদিয়া জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:১৮৬২-এ চালু রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:১৮৬২-এ ভারতে চালু রেলওয়ে স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
থাম্ব|কলকাতার একটি বিখ্যাত মসজিদ কলকাতার মসজিদ বলতে মূলত ভারতের কলকাতা শহরের মসজিদগুলোকে নির্দেশ করে।  কলকাতা ভারতের পূর্বাঞ্চলে অবস্থিত পশ্চিমবঙ্গ রাজ্যের রাজধানী। ৩০০ বছরের বেশি পুরনো এই শহরটি ১৯১১ সাল পর্যন্ত ব্রিটিশ ভারতের রাজধানী ছিলো। এই শহরে বহু গীর্জা, মন্দির ও মসজিদসহ বিভিন্ন ধর্মের উপাসনালয় রয়েছে। কলকাতায় মুসলিমদের আগমন ঘটে উনবিংশ শতাব্দীতে, তবে এই আগমনের গতি বৃদ্ধি পায় ১৮৫০ সালের পরবর্তী সময়ে বিহার এবং আগ্রা ও অওধের যুক্ত প্রদেশের অর্থনৈতিক মন্দার ফলে।  প্রায় ৪৫০ টি মসজিদ কলকাতা শহরে রয়েছে (ওয়ার্ড ১ থেকে ওয়ার্ড ৪১)। শহরের কেন্দ্রীয় অংশে জনঘনত্ব ও মুসলিমদের জনসংখ্যা সবচেয়ে বেশি। বিখ্যাত মসজিদগুলো হচ্ছে :  বশরী শাহ মসজিদ ৮ শেঠ পুকুর সড়কে অবস্থিত যা ১৮০৪ সালে নির্মিত। এটি কলকাতার প্রাচীনতম মসজিদ।  নাখোদা মসজিদ, বড় বাজারের নিকটে জাকারিয়া স্ট্রিট ও রবীন্দ্র সরণী ক্রসিং এ অবস্থিত, যা ১৯২৬ সালে নির্মিত। একই এলাকায় আরো অনেক প্রাচীন ও সুন্দর সুন্দর মসজিদ রয়েছে। অন্যান্য উল্লেখযোগ্য মসজিদগুলো হলো;  টিপু সুলতান মসজিদ;  রাজাবাজার বারী মসজিদ;  কুলুটোলা ছোট মসজিদ;  আহল্-এ-হাদিস মসজিদ আলীমুদ্দীন স্ট্রিটের নিকটে মার্কুইস লেনে অবস্থিত;  হাবিব-উল-মসজিদ রাফি আহমেদ কিদওয়াই সড়কে অবস্থিত;  মসজিদ-এ-মোহাম্মদী পার্ক সার্কাসে অবস্থিত;  জুম্মা মসজিদ যা মল্লিকবাজারে অবস্থিত;  লাল মসজিদ কুলুটোলায় অবস্থিত একটি মসজিদ;  কারবালা মসজিদ মেটিয়াবুরুজে অবস্থিত একটি শিয়া মসজিদ;  হাক্কানী আঞ্জুমানের দুটি হাক্কানী মসজিদ (মুর্শিদ আজানগাছী সাহেব দ্বারা প্রতিষ্ঠিতি) কলকাতা শহরে বিদ্যমান। একটি মসজিদ বাগমারীতে ও আরেকটি মানিকতলায় অবস্থিত যেখানে প্রতি বেলা নামাজের পর হাক্কানি ওয়াজিফা পড়ে শোনানো হয়।  আহমদিয়া মসজিদ পার্ক সার্কাসের নিউ পার্ক স্ট্রিটে অবস্থিত।  সব বর্ধনশীল শহরের মত স্থানের অভাব কলকাতায় একটি বড় সমস্যা। বর্ধনশীল জনসংখ্যাকে পর্যাপ্ত সেবা দেওয়ার উদ্দেশ্যে বেশিরভাগ মসজিদগুলো সম্প্রসারণ করা হচ্ছে। মসজিদের কাঠামোগুলো পুরনো শৈলী থেকে নতুন শৈলীতে পরিবর্তন করার পাশাপাশি নির্মাণশৈলীর পরিবর্তনও আনা হচ্ছে।  ১৯৪২ সালে কলকাতার শেষ মসজিদটি নির্মিত হয় (এন্টালিতে)।   তথ্যসূত্র     বিষয়শ্রেণী:পশ্চিমবঙ্গের মসজিদ
thumb|300px|দ্বিপদী বন্টন এর জন্য  ঘনত্ব সম্ভাব্যতার ফাংশন  thumb|300px|বিপদী বন্টন এর জন্য  ক্রমবর্ধমান বন্টন ফাংশন  thumb|300px|দ্বিপদী বন্টন যেখানে   সম্ভাব্যতা তত্ত্ব এবং পরিসংখ্যানে দ্বিপদী বন্টন (binominal distribution) এর ব্যবহার হয়ে থাকে। যখন একটি ঘটনার শুধু ২টি ফলাফল থাকবে, তখন এর মাধ্যমে তার কোন একটি ফলাফল পাওয়ার সম্ভাবনা গণনা করা যায়।  দ্বিপদী বন্টনে ২ ধরনের প্যারামিটার বা স্থিতি পরিমাপক রয়েছে, যা n এবং p দিয়ে নির্দেশ করে হয়ে থাকে। এই ক্ষেত্রে n হল ঘটনাটি কতবার ঘটবে তার সংখ্যা এবং p হলে কাঙ্ক্ষিত ফলাফলের সম্ভাবনা।  দ্বিপদী বন্টন এর জন্য ঘনত্ব সম্ভাব্যতার ফাংশন (probability mass function):  k = 0, 1, 2, ..., n, যেখানে  বিপদী বন্টন এর জন্য ক্রমবর্ধমান বন্টন ফাংশন (cumulative distribution function):  যেখানে  ''k' এর অধীন নিম্নমান।  বিষয়শ্রেণী:গৌণিক ও দ্বিপদী বিষয় বিষয়শ্রেণী:বিচ্ছিন্ন বিন্যাস
সেকেন্দ্রাবাদ লোকসভা কেন্দ্রটি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি অসংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৮,৯৩,৭৪১ জন।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি তেলেঙ্গানার হায়দ্রাবাদ জেলায় অবস্থিত বিধানসভা কেন্দ্রগুলি নিয়ে গঠিত।https://myneta.info/telangana2018/https://ceotelangana.nic.in/  ইতিহাস সেকেন্দ্রাবাদ লোকসভা কেন্দ্রে ১৯৫৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এই অঞ্চলটি হায়দ্রাবাদ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি অবিভক্ত অন্ধ্রপ্রদেশ রাজ্যের অন্তর্ভুক্ত হয়৷  ১৯৫২ খ্রিস্টাব্দের ভারতে সংঘটিত প্রথম নির্বাচনের সময় এই কেন্দ্রটি গঠিত ছিলো না। অন্ধ্রপ্রদেশ রাজ্যে অন্তর্ভুক্তির পর প্রথম (দ্বিতীয়) নির্বাচনে জয়ী হয়েছিলেন ভারতীয় জাতীয় কংগ্রেসের শ্রী আহমেদ মহিউদ্দিন৷ আবার তেলেঙ্গানা রাজ্য গঠনের পর প্রথম (ষোড়শ) নির্বাচনে জয়ী হয়েছিলেন ভারতীয় জনতা পার্টির শ্রী বণ্ডারু দত্তাত্রেয়৷   বিধানসভা কেন্দ্র গুলি  লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের প্রতিতি বিধানসভা কেন্দ্র অসংরক্ষিত আসন।   মুশীরাবাদ বিধানসভা কেন্দ্র  এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৫৭ নং বিধানসভা কেন্দ্র। এটি একটি অসংরক্ষিত আসন। এটি হায়দ্রাবাদ জেলায় অবস্থিত৷  অম্বরপেট বিধানসভা কেন্দ্র  এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৫৯ নং বিধানসভা কেন্দ্র৷ এটি হায়দ্রাবাদ জেলায় অবস্থিত৷ এটি একটি অসংরক্ষিত আসন৷  খৈরতাবাদ বিধানসভা কেন্দ্র এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৬০ নং বিধানসভা কেন্দ্র৷ এটি হায়দ্রাবাদ জেলায় অবস্থিত৷ এটি একটি অসংরক্ষিত আসন।  জুবিলি হিল লোকসভা কেন্দ্র  এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৬১ নং বিধানসভা কেন্দ্র৷ এটি হায়দ্রাবাদ জেলায় অবস্থিত৷ এটি একটি অসংরক্ষিত আসন৷৷  সনৎনগর বিধানসভা কেন্দ্র  এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৬২ নং বিধানসভা কেন্দ্র। এটি একটি অসংরক্ষিত আসন। এটি হায়দ্রাবাদ জেলায় অবস্থিত৷  নামপল্লী বিধানসভা কেন্দ্র  এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৬৩ নং বিধানসভা কেন্দ্র৷ এটি হায়দ্রাবাদ জেলায় অবস্থিত৷ এটি একটি অসংরক্ষিত আসন৷  সেকেন্দ্রাবাদ বিধানসভা কেন্দ্র এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৭০ নং বিধানসভা কেন্দ্র৷ এটি হায়দ্রাবাদ জেলায় অবস্থিত৷ এটি একটি অসংরক্ষিত আসন।  তথ্যসূত্র  বিষয়শ্রেণী:তেলেঙ্গানার লোকসভা কেন্দ্র বিষয়শ্রেণী:হায়দ্রাবাদ জেলা বিষয়শ্রেণী:হায়দ্রাবাদ, ভারতের রাজনীতি